<classify> HASSAN DAUDI NA MITANDAO WAKATI kwa baadhiikionekana ulaji wa nyama ya nguruwe kitimoto, ngombe na mbuzi kuwa niishara ya kipato kizuri, hata hivyo vitoweo hivyo vimetajwa kuwa miongoni mwavyanzo vya vifo vya mapema, ikichangia kwa asilimia 23. Utafiti huo mpyaunakubaliana na ule uliowahi kufanywa na Taasisi ya Kansa nchini Marekani,ambao ulihoji watu 536,000 wenye umri wa miaka 50 hadi 71 waliojitaja kuwa niwalaji wa nyama nyekundu. Majibu ya utafiti huoyalionesha kuwa asilimia 26 ya wale waliokuwa wakitumia nyama kwa kiasi kikubwawalikuwa wakisumbuliwa na magonjwa tisa sugu, ikiwamo saratani inayosababishwana madini ya chuma aina ya Heme yanayopatikana katika nyama nyekundu. Utafiti wa sasauliofanywa hivi karibuni na Chuo Kikuu cha Eastern Finland na kuchapishwa na jaridala American Journal of Clinical Nutrition, nao umezidi kukazia mwelekeo uleule. Majibu yakeyalitokana na watu 2,600 waliohojiwa juu ya mpangilio wao wa kula, wote wakiwani watumiaji wakubwa wa nyama nyekundu ngombe, mbuzi n.k. hapo ndipo watafitiwalipobaini kwamba waliokuwa na kawaida ya kula gramu 200 za nyama kwa sikuwalikuwa hatarini zaidi, ukilinganisha na wenzao wa chini ya gramu 100. Ikifafanua, ripoti yautafiti huo ilieleza kwamba nyama nyekundu ni hatari kutokana na wingi wake wamafuta, hivyo kuwa rafiki wa magonjwa hatari kama kisukari, moyo na saratani yatumbo. Hayo yanazidikubainika licha ya kuwapo kwa tafiti nyingine nyingi za kutosha kutoka kwawataalamu wa masuala ya lishe, waliowahi kufichua kuwa nyama nyekundu ni chanzokizuri cha protini, vitamini na madini. Kuliweka sawa hilo,Profesa wa masuala ya lishe kutoka Chuo Kikuu cha Eastern Finland, JyrkiVirtanen, anasema: Ujumbe hapa ni kwamba kula protini nyingi, hasa nyamainapokuwa na chanzo kikubwa, si salama kwa afya. Katika kilekinachoakisi majibu ya utafiti huo, Shirika la Afya la Uingereza, linashauri nivema kwa kila binadamu kula si zaidi ya gramu 70 ya nyama nyekundu kwa siku. Wakati huo huo, timuya Chuo Kikuu cha Eastern Finland haikuacha kutaja uvutaji sigara na ulevi kuwasehemu ya vyanzo vya vifo vya mapema.  <topic>: AFYA 